CELEX: C2007/269/39
Language: mt
Date: 2007-11-10 00:00:00
Title: Kawża C-359/07: Talba għal deċiżjoni preliminari mressqa mill-Verwaltungsgerichts Stuttgart (il-Ġermanja) fit- 2 ta' Awissu 2007 — SOBO Sport & Entertainment GmbH vs Land Baden-Württenberg

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/19
            
         Talba għal deċiżjoni preliminari mressqa mill-Verwaltungsgerichts Stuttgart (il-Ġermanja) fit-2 ta' Awissu 2007 — SOBO Sport & Entertainment GmbH vs Land Baden-Württenberg
   (Kawża C-359/07)
   (2007/C 269/39)
   Lingwa tal-kawża: il-Ġermaniż
   Qorti tar-rinviju
   Verwaltungsgerichts Stuttgart
   Partijiet fil-kawża prinċipali
   
      Rikorrenti: SOBO Sport & Entertainment GmbH
   
      Konvenut: Land Baden-Württenberg
   Domandi preliminari
   
               1)
            
            
               L-Artikoli 43 u 49 KE għandhom jiġu interpretati fis-sens li jipprekludu l-eżistenza ta' monopolju ta' l-Istat relattiv għal logħob ta' l-ażżard partikolari, bħal per eżempju mħatri dwar l-isports u lotteriji, fejn fl-Istat Membru kkonċernat ma teżistix politika koerenti u sistematika sabiex tillimita l-logħob ta' l-ażżard, minħabba li l-organizzaturi li jkunu ngħataw liċenzja mill-Istat jinkoraġġixxu u jirreklamaw il-parteċipazzjoni f'logħob ta' l-ażżard ieħor — bħall-imħatri dwar l-isports u lotteriji ta' l-Istat — u, minbarra dan, minħabba li logħob ieħor li potenzjalment jista' joħloq l-istess livell jew livell ogħla ta' riskju ta' dipendenza — bħall-imħatri fuq avvenimenti sportivi partikolari (tiġrijiet taż-żwiemel), is-slot machines u l-logħob fil-każinò — jista' jiġi pprovdut minn fornituri ta' servizzi privati?
            
         
               2)
            
            
               L-Artikoli 43 u 49 KE għandhom jiġu interpretati fis-sens li l-awtorizzazzjonijiet mogħtija mill-korpi statali kompetenti ta' l-Istati Membri għall-organizzazzjoni ta' mħatri dwar l-isports, li mhumiex limitati għat-territorju ta' l-Istat Membru kkonċernat, jagħtu dritt lid-detentur ta' l-awtorizzazzjoni u lit-terzi inkarigati minnu li jagħmlu u jimplementaw offerti għall-konklużjoni ta' kuntratti anki fit-territorju ta' Stati Membri oħra mingħajr il-ħtieġa ta' awtorizzazzjonijiet nazzjonali addizzjonali?